PLT จัดประชุมนักวิเคราะห์ ก่อนขายไอพีโอ 280 ล้านหุ้น
PLT จัดงาน Analyst Meeting เตรียมเสนอขาย IPO 280 ล้านหุ้น หวังนำเงินขยายกองเรือและรถบรรทุกขนส่งก๊าซปิโตรเลียมเหลว
PLT จัดงาน Analyst Meeting เตรียมเสนอขาย IPO 280 ล้านหุ้น หวังนำเงินขยายกองเรือและรถบรรทุกขนส่งก๊าซปิโตรเลียมเหลว
20 มี.ค. 2566

นายวราวิช ฉิมตะวัน กรรมการและประธานเจ้าหน้าที่บริหาร บริษัท พีลาทัส มารีน จำกัด (มหาชน) หรือ PLT ประกอบธุรกิจขนส่งก๊าซปิโตรเลียมเหลว (LPG) ทางเรือและทางรถบรรทุก พร้อมด้วยนางสาวรัชนี ชาติบัญชาชัย รองกรรมการผู้จัดการ บริษัท เซจแคปปิตอล จำกัด ในฐานะที่ปรึกษาทางการเงิน และนางสาวพัชพร สรรคบุรานุรักษ์ กรรมการผู้จัดการ ฝ่ายวาณิชธนกิจ บริษัทหลักทรัพย์ เคจีไอ (ประเทศไทย) จำกัด (มหาชน) ในฐานะผู้จัดการการจัดจำหน่ายและรับประกันการจัดจำหน่าย ร่วมนำเสนอข้อมูลบริษัทฯ แผนกลยุทธ และการเตรียมความพร้อมเข้าจดทะเบียนในตลาดหลักทรัพย์ เอ็ม เอ ไอ (mai) ตามแผนการเสนอขายหุ้นสามัญเพิ่มทุน (IPO) จำนวน 280,000,000 หุ้น คิดเป็น 29.17% ของจำนวนหุ้นสามัญที่ออกและเรียกชำระแล้วทั้งหมดของบริษัท ภายหลังการเสนอขาย IPO ครั้งนี้ มูลค่าที่ตราไว้ (พาร์) หุ้นละ 0.50 บาท เพื่อระดมทุนขยายกองเรือและรถบรรทุกขนส่งก๊าซปิโตรเลียมเหลว เพิ่มขีดความสามารถในการลงทุนและการบริการ หนุนธุรกิจโตแข็งแกร่ง ในงานประชุมนักวิเคราะห์หลักทรัพย์ (Analyst Meeting) ณ ห้องไลรา ชั้น 31 เดอะบางกอก คลับ อาคารสาทรซิตี้ ทาวเวอร์ กรุงเทพมหานคร